««44 աստիճանի վրա» ներկայացումը 10 տարուց ավելի բեմում է, ձևավորել է իր հանդիսատեսը: Մեծ պահանջարկ ունեն կատակերգությունները («Բլեզ», «Ախ, կանայք, կանայք»): Բավական հաջողություն ունեցավ «Հացի խնդիր» ներկայացումը, որի բեմադրությունն իրականացրինք «Գրանդ Քենդի» ընկերության հետ համատեղ, «Համլետը» ևս ունեցավ հաջողություն և պահանջարկ կա կրկնելու,- ասաց Վարդան Մկրտչյանը:- Կան մարդիկ, որոնց անհնար է կտրել մշակույթից. խոսքը ձևավորված հանդիսատեսի մասին է: Մարդկանց մի մասն էլ չգիտի` ինչ է թատրոնը, և այստեղ նաև մենք անելիք ունենք»: